Weens die heterogene aard van die Suid-Afrikaanse politiek kan ’n geveg tussen edelagbares eenvoudig nie geduld word nie. Dit kan te maklik in ’n rasseding ontaard wat kan uitkring.
Die afstootlike gebeure in die Tshwane-metroraad waarvoor die ANC voor stok gekry is, is nie heeltemal sonder presedent in die Suid-Afrikaanse geskiedenis nie. So het ’n edelagbare doktor van die destydse NNP haaks geraak met die ANC se bekende adv. Johnny de Lange. Nie lank nie toe mik die doktor ’n hou na De Lange, maar watwou! De Lange gaan haal ’n haakhou uit die buik en moker die doktor dat hy kaplaks met sy edele blaker op die parlementsvloer beland … reg voor ’n TV-kamera. Nie lank daarna nie, en voor die NNP formeel ook so gemaak het, het die doktor by die ANC aangesluit.
Oorsee is groepgevegte in die parlement nie heeltemal ongewoon nie, soos die parlement van die Oekraïne waar die bôlle gereeld op aansienlike skaal gerol is. By geleentheid het ’n TV-toneel gewys hoe die edeles in die parlement van Taiwan haaks raak. Toe die vonk in die kruitvat beland lyk dit soos ’n toneel uit ’n Jackie Chang-fliek soos die ratse parlementslede opspring en oor die banke mekaar met koeng foe, karate en wat nog als takel.
In die VN se raadsaal het ’n effe onafgeronde regeringsleier woedend met sy skoen op die bank geslaan.
En Pretoria is die land se hoofstad. Dit is vir die ANC ’n bitter pil dat dié party beheer oor die raad verloor het, maar dit was darem die ANC se eie keuse om met pres. Jacob Zuma aan die spits die verkiesing in te gaan. Die ANC het landswyd ’n duur prys daarvoor betaal, en die prys gaan al hoe groter word hoe langer dit vir die ANC neem om Zuma die trekpas te gee.
Om in ’n demokrasie ander partye te verkwalik vir die prys wat jy weens jou eie foute betaal, is nie baie demokraties nie.
Maar nou is die politiek baie heterogeen en ’n geveg kan so maklik in ’n rasse-insident ontwikkel, veral as dit die agbares is wat die toon aangee.
Zwane kon nie die verkragting bevestig nie en het gesê ŉ nadoodse ondersoek sal gedoen word. Sy is kaal aangetref.
Volgens die paartjie het hulle die olifant van agter verfilm toe dit eweskielik hul voertuig bestorm en omgekeer het.
WAARSKUWING: Die persone wat die video geneem het gebruik kru-taal wat sensitiewe kykers kan ontstel.
Hierdie foto is gewaarborg eg en reg. Alleen die reen water op die pad bevestig dit. Ons het die selfde tyd KNP besoek toe die reen en die berig verskyn het. Baie reen. Mense wil kyk hoe naby hulle aan die diere kan kom en tart hulle. Los hulle vir die Olifante laat hul kry. Ek sien dit gereeld tot by Leeus sit hul by vensters uit om fotos te neem.